เขียนแผนการออกมา สร้างแรงบันดาลใจให้ตนเอง รับมือกับการเปลี่ยนแปลง
เป้าหมายระยะยาวของเราคืออะไร  ลองคิดว่าจะเห็นตนเองที่ไหนในอีกสิบปีข้างหน้า  อยากเป็นเจ้าของบ้านสักหลังไหม  อยากทำงานบริษัทที่ทำอยู่ตอนนี้ต่อไปไหม  อยากแต่งงานแล้วก็มีลูกไหม  ลองคิดดูว่ากำลังเดินทางไปสู่เป้าหมายระยะยาวนั้นหรือไม่ ถ้าไม่ ก็จะต้องหาจุดที่จะเปลี่ยนแปลง บางครั้งการเปลี่ยนแปลงก็ยิ่งใหญ่ และน่าหวาดกลัวจนไม่อยากนึกถึงเลย แต่ถ้ามีอะไรที่สามารถทำได้บ้างละก็ ก็ทำเสียตอนนี้เลย  เอากระดาษและปากกาขึ้นมา  ระดมความคิดและเขียนคำตอบให้กับคำถามที่จะตามมานี้เร็วที่สุดเท่าที่จะทำได้  ไม่ต้องพะวงเรื่องไวยากรณ์ การสะกดคำ หรือเครื่องหมายวรรคตอน  แค่เขียนลงไปเท่านั้น  อะไรที่ทำได้ดีในตอนนี้  เขียนสิ่งที่ดีในชีวิตตอนนี้  ถ้าจะเปลี่ยนแปลง ก็ต้องรู้ตัวว่าชอบอะไรมากเท่ากับรู้ตัวว่าไม่ชอบอะไร จะได้ไม่จบลงด้วยการทำลายสิ่งดีๆ ในชีวิตไป  อาจเขียนจุดแข็งด้วยก็ได้  จะได้รู้ว่าจะทำอะไรได้บ้างเพื่อไปสู่การเปลี่ยนแปลง ชีวิตด้านไหนที่อยากเปลี่ยน  เกลียดงานที่ทำอยู่ไหม  ไม่มีความสุขกับชีวิตคู่หรือเปล่า  เขียนชีวิตส่วนที่ทำให้ไม่มีความสุขเลยลงไป เลือกสิ่งที่อย่างเปลี่ยนแปลง 3 ถึง 5 อันดับแรก  ขอกล่าวอีกครั้งว่าเขียนขั้นตอนที่เราสามารถทำได้เพื่อเปลี่ยนแปลงชีวิต  เขียนอย่างรวดเร็วและไม่ต้องคิดอะไรมาก  อย่าเขียนเยอะไป เพราะมีเวลาอีกมากที่จะปรับเปลี่ยนได้ภายหลัง เราเพิ่งเขียนแนวทางดำเนินการส่วนตัวแบบรวดเร็วเสร็จไป สามารถปรับแนวทางที่เขียนได้ตลอดเวลา แต่ตอนนี้ให้แยกสิ่งที่เขียนว่ามีสิ่งไหนที่ รู้สึก“เปลี่ยนแปลงยากเกินไป” และเขียนขั้นตอนทำสิ่งเหล่านี้ให้เป็นรูปธรรม  อ่านขั้นตอนที่เขียน จดจำไว้ให้ขึ้นใจ และเริ่มขั้นตอนไปสู่เป้าหมาย การมีเป้าหมายใหญ่อย่าง “เป็นเศรษฐี” นั้นเป็นเป้าหมายระยะยาวที่ยอดเยี่ยม แต่ก็ไม่มีขั้นตอนที่เป็นรูปธรรมพอที่ทำให้ไปถึงเป้าหมายได้  จะต้องแตกเป้าหมายใหญ่ให้เป็นเป้าหมายย่อยที่ทำได้จริงมากกว่านี้เพื่อไปให้ถึงเป้าหมายใหญ่นั้น ตัวอย่างเช่น อาจแตกเป้าหมายการเป็นเศรษฐีเป็นเป้าหมายที่สามารถทำได้อย่าง “เปิดบัญชีออมทรัพย์”หรือ “ขอขึ้นเงินเดือน” เป้าหมายเล็กๆ จะช่วยให้เข้าใกล้เป้าหมายใหญ่ๆ และช่วยให้ทำตามเป้าหมายได้ง่ายขึ้น  ทำให้คำกล่าวอย่างกว้างๆ เป็นอะไรที่ทำได้ ตัวอย่างเช่น แทนที่จะเขียนอะไรกว้างๆ อย่าง “ค้นหาความใฝ่ฝันของตัวเอง” ให้ลองเขียนอะไรที่ทำได้ และเจาะจงลงไปอีก  อาจจะเขียนว่า “ไปปรึกษาแคเรียโค้ช” หรือ “เข้าทดสอบความถนัด” ทำให้เป้าหมายใหญ่เป็นสิ่งเล็กๆ ที่ทำได้ ตัวอย่างเช่น  แทนที่จะเขียนว่า “หางานใหม่” ก็แตกออกเป็นขั้นตอนย่อยๆ อย่าง “ปรับปรุงเรซูเม่” “สร้างโปรไฟล์ในลิงค์อิน” “สำรวจบริษัทใหม่ๆ ” หรือ “เขียนจดหมายลาออก” หลังจากทบทวนสิ่งที่ต้องทำ ถ้ารู้ว่าสามารถทำอะไรให้สำเร็จได้ภายใน 48 ชั่วโมงข้างหน้า ทำซะ ทำสิ่งเล็กๆ ให้มากเท่าที่ทำได้ภายใน 48 ชั่วโมงข้างหน้าเพื่อมุ่งสู่การเปลี่ยนแปลง  นี้คือตัวอย่าง  ยุติความสัมพันธ์ที่ไม่มีความสุข คุยกับคู่ชีวิต หาที่อยู่ใหม่ เก็บสัมภาระ หรือขอเพื่อนให้ช่วยขนย้าย ทำให้ตนเองมีสุขภาพดี เลิกกินอาหารขยะ เข้ายิม คุยกับผู้ที่ช่วยเหลือเราได้ หรือซื้อรองเท้ากีฬาคู่ใหม่ ย้ายไปอยู่จังหวัดใหม่ หาอพาร์ตเมนต์ในจังหวัดนั้น ขายบ้านและคอนโดตนเองไป เริ่มเอาสิ่งที่ไม่ต้องการนำไปด้วยทิ้งไป หรือโทรบอกข่าวเพื่อนและญาติ ติดเป้าหมายในที่เรามองเห็นได้อย่างที่ตู้เย็น ที่ผนัง หรือบนแล็ปท็อป  วิธีนี้จะช่วยให้เราทำตามเป้าหมาย  จะสร้างทางเลือกที่นำเราไปใกล้เป้าหมายมากขึ้นด้วยการเตือนให้นึกถึงเป้าหมายทุกวัน การทำเพื่อบรรลุเป้าหมายที่ตั้งไว้แต่แรกและทำต่อไปแม้จะติดขัดบ้างนั้นสำคัญ  การทำต่อไปเรื่อยๆ จะช่วยให้เรายังคงตั้งใจ และมุ่งหน้าสู่เป้าหมายต่อไป ตัวอย่างเช่น อาจทำสัญญาและลงนามกับตนเองในสิ่งต่างๆ ที่ตกลงว่าจะทำ (ประจำวัน หรือประจำสัปดาห์) เพื่อให้บรรลุเป้าหมาย การเขียนเส้นทางสู่จุดหมายเป็นวิธีการที่ดีเยี่ยม เพราะจะคอยเป็นแรงบันดาลใจให้เราเสมอ  การบันทึกช่วยจัดระเบียบความคิดในใจเกี่ยวกับสถานการณ์ใหม่ๆ ขณะที่การเขียนบล็อกทำให้สามารถแบ่งปันการเดินสู่จุดหมายกับผู้อื่นได้  ลองใช้วิธีที่สะดวกและเริ่มเขียนวันนี้เลย สามารถใช้บันทึกนี้บันทึกความคิด และความรู้สึกเกี่ยวกับการเปลี่ยนแปลงที่พยายามจะทำอยู่ เขียนสิ่งต่างๆ ที่ต้องการทำแต่ละวัน หรือแค่เขียนอะไรที่คิดอยู่ในใจก็ได้ การนึกภาพเป็นวิธีการอันทรงพลังที่สามารถคอยช่วยเป็นแรงบันดาลใจให้เราเปลี่ยนแปลงชีวิตจากภาพที่เราเห็นในใจ  ใช้เวลาประมาณ 10 นาทีทุกวันเพื่อคิดว่าการบรรลุเป้าหมายจะเป็นอย่างไร  จินตนาการดูว่าเป็นอย่างไร  ผู้คนจะมีปฏิกิริยาอย่างไร  และเรารู้สึกอย่างไร การคิดบวกเสมอสามารถช่วยเราให้บรรลุเป้าหมายได้ เพราะทำให้เรามีความสุขเสมอ  ยิ่งมีความสุข ก็ยิ่งรู้สึกว่าสามารถบรรลุเป้าหมายได้ พยายามให้ตนเองคิดบวกมากกว่าคิดลบ  ถ้าพบว่าปัญหาของตนเองหรือสิ่งรอบข้างนั้นหนักหนามากเกินไป ลองคิดเปลี่ยนแปลงอะไรสักอย่าง  อย่างน้อยที่สุดทิ้งข้อความสั้นๆ ให้ตนเองยิ้มเมื่อเห็นบ้าง บางครั้งการเขียนข้อความอย่าง “เธอนี่ยอดไปเลย!” หรือ “พยายามต่อไปนะ!” จะสามารถช่วยเป็นแรงผลักดันเล็กๆ ให้เราได้ ใช้เวลาทำสิ่งต่างๆ ที่ทำให้รู้สึกมีความสุขกับผู้คนที่ทำให้เรารู้สึกดี เดินห้างกับเพื่อนรัก หรือไปดูภาพยนตร์กับคนที่สำคัญ สามารถช่วยให้ตนเองมีกำลังใจที่จะทำตามเป้าหมายต่อไปด้วยการให้รางวัลตนเอง  การให้รางวัลอย่างง่ายๆ เช่น การซื้อเสื้อผ้าใหม่ให้ตนเอง เมื่อลดน้ำหนักได้ประมาณ 4 – 5 กิโล ก็ทำให้มีกำลังใจอย่างมากที่จะไปสู่เป้าหมายแล้ว แต่ต้องเลือกรางวัลที่ดีต่อสุขภาพ และซื้อหามาได้ด้วยตนเอง  เมื่อบรรลุเป้าหมายแล้ว ถึงอย่างไรก็ต้องให้รางวัลตนเอง ไม่มีอะไรสามารถทำให้สมองแล่นได้อย่างการขจัดข้าวของที่วางเกะกะอยู่  ถามตนเองว่าต้องการกองเอกสารพวกโน้น พวกดีวีดีที่ไม่เคยดู หรือเสื้อผ้าที่ไม่ได้ใส่อยู่อีกไหม  การเอาข้าวของที่ไม่ต้องการออกไปเพื่อทำให้พื้นที่โล่งขึ้นจะช่วยทำให้จิตใจโล่งขึ้นด้วยเช่นกัน   เริ่มจัดการโต๊ะ เตียงนอน กระเป๋า สื่อสังคมออนไลน์ที่ทำให้เสียสมาธิ หรือข้าวของที่วางระเกะระกะนิดหน่อยอีกสักจุดหนึ่ง  เริ่มจัดสัก 1 มุม หรือจัดชั้นวาง 1 จุดในห้อง หรือจัดการกองเอกสาร 1 กอง หาวิธีแก้ปัญหาเพื่อป้องกันไม่ให้ห้องรกอีก ตัวอย่างเช่น ตัดสินใจว่าจะใช้เวลา 20 นาที ต่อวันในการจัดบ้าน หรือห้องให้เรียบร้อย การดูแลตัวเองให้ดีนั้นเป็นปัจจัยเกื้อหนุนไปสู่ความสำเร็จ  เป็นการพูดกับตนเองว่า “เธอนั้นสำคัญจริงๆ นะ และฉันกำลังใช้เวลาดูแลสิ่งที่สำคัญนั้นอยู่” วิธีนี้ยังทำให้รู้สึกมีความมั่นใจมากขึ้นในสภาพแวดล้อมใหม่  เราต้องกินอาหารดีๆ หลับให้เพียงพอ และออกกำลังกายเป็นประจำ ถึงจะดีที่สุด  ทำตนให้ดูดี เมื่อไรคือครั้งสุดท้ายที่เปลี่ยนทรงใหม่ หรือทำเล็บ หรือแต่งเล็บ ต้องซื้อเสื้อผ้าใหม่ไหม  ส่วนหนึ่งของการเปลี่ยนแปลงอะไรใหม่ๆ คือการเปลี่ยนแปลงรูปลักษณ์  การลงทุนให้ดูดีคือการลงทุนให้ตนเอง ออกกำลังกายเป็นประจำ และกินอาหารที่ดีต่อสุขภาพ เมื่อกลัวการเปลี่ยนแปลงชีวิต ก็อาจจะอยากหมกตัวอยู่ในบ้าน และกินอะไรตามอารมณ์  หันมาดูแลตนเองเถอะ  ไปเดินสัก 30 นาทีทุกวัน และกินอาหารที่ดีต่อสุขภาพ ไปตรวจร่างกายบ้าง  ไปหาทันตแพทย์ หรือแพทย์ครั้งสุดท้ายเมื่อไร  ร่างกายอาจต้องมีการปรับตัวบ้างเพื่อให้เหมาะกับสภาพแวดล้อมใหม่  คงไม่อยากให้เกิดปัญหากับสุขภาพร่างกายโดยไม่รู้ตัวหรอก แรงสนับสนุนนั้นสำคัญ เมื่อต้องพยายามสร้างการเปลี่ยนแปลงครั้งยิ่งใหญ่ ขอให้เพื่อนและครอบครัวช่วยสนับสนุนช่วงการเปลี่ยนแปลงนี้  เข้าร่วมกลุ่มที่คอยช่วยเหลือ หรือคุยกับนักบำบัด ถ้าการเปลี่ยนชีวิตทำให้รู้สึกวิตกกังวลหรือหดหู่ หากคิดว่าเหมาะสมและรู้สึกสบายใจที่จะแบ่งปันการตัดสินใจที่จะเปลี่ยนแปลงชีวิต ลองโพสต์ความตั้งใจนี้ลงเฟซบุ๊ก หรือเว็บสื่อสังคมอื่นที่ใช้บ่อยๆ การสร้างความตั้งใจเป็นวิธีที่ยอดเยี่ยมวิธีหนึ่งที่จะได้รับแรงสนับสนุน และเชิญให้คนอื่นๆ มามีส่วนร่วมได้ อาจต้องก้าวใหญ่ๆ บ้างเพื่อเปลี่ยนแปลงชีวิตในสองสามชั่วโมง แต่การเคยชินการเปลี่ยนแปลงต้องใช้เวลา  อย่าถอยกลับไปทางเดิม หรือสภาพแวดล้อมเดิมแค่เพราะรู้สึกกลัว หรือไม่มั่นใจสิ่งที่เลือก  ให้เวลาตนเองปรับตัวให้เข้ากับสภาพแวดล้อมใหม่ 6 เดือนหรือหนึ่งปี
คิดเป้าหมายระยะยาว. คิดให้ออกว่าอยากเปลี่ยนแปลงอะไร. อ่านทุกอย่างที่เขียนลงไป. แตกเป้าหมายใหญ่เป็นเป้าหมายย่อยที่ทำได้. ทำอะไรสักอย่างเพื่อไปให้ถึงเป้าหมาย. ติดเป้าหมายในที่มองเห็นได้. กระทำสิ่งที่ตั้งใจไปเรื่อยๆ  จนกระทั้งบรรลุเป้าหมาย. เริ่มเขียนบันทึก หรือเขียนบล็อกเพื่อติดตามความก้าวหน้า. นึกภาพตอนบรรลุเป้าหมาย. คิดบวกเสมอ. ให้รางวัลตนเอง. ทำสภาพแวดล้อมให้เป็นระเบียบเรียบร้อย. ดูแลตัวเองให้ดี. หาแรงสนับสนุน. อดทน.
https://www.wikihow.com/Change-Your-Life-Around-in-a-Matter-of-Hours https://www.wikihow.com/Change-Your-Life-Around-in-a-Matter-of-Hours https://www.wikihow.com/Change-Your-Life-Around-in-a-Matter-of-Hours
Writing Out a Plan Motivating Yourself Coping with the Changes